Author: Katarína Palaťková
Last saved by: jost
Company: Ministerstvo školstva SR

Predkladacia správa

          Materiál sa predkladá do legislatívneho procesu v nadväznosti na § 7 ods. 10 písm. a) až g) zákona č. 597/2003 Z. z. o financovaní základných škôl, stredných škôl a školských zariadení v znení zákona č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov.

          Návrh nariadenia vlády, ktorým sa mení a dopĺňa nariadenie vlády Slovenskej republiky č. 2/2004 Z. z., ktorým sa ustanovujú podrobnosti rozpisu finančných prostriedkov zo štátneho rozpočtu pre základné školy, stredné školy, strediská praktického vyučovania, základné umelecké školy a školské zariadenia v znení nariadenia vlády Slovenskej republiky č. 758/2004 Z. z. sa predkladá ako iniciatívny materiál. 

          Účelom návrhu nariadenia je adresnejšie pridelenie normatívnych príspevkov pre zriaďovateľov škôl a školských zariadení. Okrem podrobností rozpisu finančných prostriedkov jednotlivým subjektom regionálneho školstva upravuje aj spôsob určovania normatívov pre školy, postup pri určovaní objemu finančných prostriedkov školským zariadeniam, zoznam špecifík pri prideľovaní finančných prostriedkov, ktoré nie je možné zohľadniť v normatíve a ďalšie podrobnosti súvisiace s financovaním škôl a školských zariadení. 

          Návrh nariadenia nebude mať negatívny dopad na štátny rozpočet.

          V predmetnom nariadení vlády SR sú zapracované pripomienky z rokovania Legislatívnej rady vlády SR konanej dňa 13. decembra 2005.